Біздің халық неге аз өмір сүреді?
"Біздің халық неге аз өмір сүреді?" | "https://abai.kz/post/74677"
TITLE: Біздің халық неге аз өмір сүреді?
URL: https://abai.kz/post/74677
META: "Біздің халық неге аз өмір сүреді?" | "https://abai.kz/post/74677"
DATE: 12.08.2018
AUTHOR(s): Ахметбек Нұрсила
TOTAL WORDS: 309
TEXT: Біздің халқымыздың өмірінің ұзақтығы 60-тың маңайында, ал көптеген өркениетті елдерде 80-нен асады! Себебі неде деп ойлайсыздар? (Бізде медицина нашар, әлеуметтік жағдай жаман деген комментерді жазбай-ақ қойыңыздар) . Табиғат аясынан біздің қара көздерді, таңертен ерте тұрып жүгіріп жүрген қара көздерді көре алмайсыз! Соның салдары емес пе? ⠀ Сонау ықылым заманнан бері, адам баласы ұзақ өмір сүрудің жолын қарастыруда. Кезінде осы қағиданың негізі болған Аристотельдің іліміне сүйенсек: «Жанды дене қозғалмаса өледі» деген тұжырымдамасы сол дәуірден бері адамзаттың ұзақ жасауының, яғни, салауатты өмір сүрудің негізгі ілімі болып табылады ⠀ Халықаралық денсаулық сақтау ұйымының есебі бойынша адам денсаулығының 10% — дәрігерлік көмектен, 15% — тұқым қуалаушылықтан, 25% — қоршаған ортадан, ал 50% — адамның өзіне, өмір сүру қалпына байланысты екен ⠀ Денсаулықты сақтап, ұзақ өмір сүрудің бір-ақ жолы бар. Ол — салауатты өмір сүру салты. Өмірлік күш — қозғалыста. Өршіп аққан тау өзенін мысалға алайық. Су мұраты - жету. Ағын су­дың арамы жоқ. Соның бәрі - үздіксіз қимыл-қозғалыстың арқасы. Ақпаған су борсып, сасиды. ⠀ Сондықтан адам баласы үнемі қозғалыста болу керек . Табиғат аясына саяхатқа шыққан адам баласына күнделікті күйбең тіршілікті ұмыттырады, жүйкесі қалыпқа келеді ⠀ Салауатты өмір сүруге бізге ешкім кедергі жасап жатқан жоқ! Менің 100-ден аса танысым бар жақын танитын. Соның ары кетсе 5% cалауатты өмір сүреді, қалғаны өз өмірін, өз денсаулығын құртып жатқан адамдар: Темекі шегеді, арақ-шарап ішеді, артық тамақ жейді, көп жатады, артық салмағы бар, табиғат аясында саяхаттау, спортпен айналысу миларына да кірмейді! ⠀ Кінәні сырттан іздейді де, жасы ұлғайған соң ауру сырауды жамап алып, өмірінің сапасы сапа емес, қапа болатынын ойлағысы да келмейді! Ешқандай қаражат талап етпей-ақ дұрыс та, салауатты өмір салтын кез-келген адам қалыптастыра алады! Таңертең ерте тұрып дене шынықтырумен айналысудың, зиянды тамақ пен сусын ішпеудің еш қиындығы жоқ! ⠀ Бойға біткен жалқаулық сорлылық, содан құтылу керек! Жастарға айтатыным: Жастарың ұлғайғанда сапалы өмір сүргілерің келсе, салауатты өмір сүруді қазірге кезден қолға алыңдар! Ахметбек Нұрсиланың Facebook-тегі парақшасынан Abai.kz
